dem tillige stærkt varierende. Nu fremhæver Cleve ganske 
vist flere Steder i sin Beretning om Vega-Expeditionens Dia¬ 
toméer den Rigdom af Varianter, hvormed flere Arter ere for¬ 
synede, men adskillige af de af mig fundne Varieteter ere saa 
karakteristiske, at jeg ikke kan tænke mig andet, end at Cleve 
vilde have sat dem ind paa deres Plads i Systemet, saafremt 
han havde fundet dem i sit Materiale. Kommer nu hertil tre 
Former, der, saavidt jeg kan se, ere nye Arter, nemlig Navicula 
perlucens , Stauroneis Hartzii og Chœtoceros septentrionale, der saa 
at sige karakterisere hele ls-Materialet, ja saa vilde 
disse sikkert heller ikke have undgaaet Cleves øvede Øje, 
saafremt Wankarema-Materialet havde indeholdt dem. For mig 
stiller det sig derfor saaledes, at jeg — som sagt — ikke af 
Diatoméerne tør drage videregaaende Slutninger. 
Endelig er der et Fænomen, som tildrager sig Opmærk¬ 
somheden ved Undersøgelsen af de her foreliggende marine 
Diatoméer af Naviculacéernes Gruppe, det er den hyppige 
Forekomst af g rovt ribbe de, raderede og usymmetrisk 
stribede Former. Grunow har — Side 103 i sine Franz 
Joseph Lands Diatoméer — en Bemærkning herom, men 
nogen Forklaring giver han ikke, og jeg maa paa dette Punkt 
erklære mig ligesaa uforstaaende. Jeg kan ikke se rettere, end 
at dette Forhold maa bevirke en Forandring af Gnidningsmod¬ 
standen mellem Skallen og dens Omgivelser; men hvilken Nytte 
disse Koldtvandsformer kunne drage deraf, formaar jeg ikke 
at indse. 
